Publication: Magyar Közlöny
Issue: MK-2007-80 (Year: 2007, Number: 80)
Era: 2004-2010
Section: 2006. évi LVII. törvény 1. §-ának (5) bekezdésében meghatározott rendvédelmi szervek szolgálati jogviszonyban
Paragraph Index: 131

24. § Az Ebtv. 20/A. § (1) bekezdése helyébe a következõ rendelkezés lép: „(1) A várólista az adott egészségügyi ellátásra besorolt biztosítottak legfontosabb személyazonosító adatait (családi és utónév, anyja neve, nem, születési év, lakóhely, társadalombiztosítási azonosító jel), az ellátásra való jogosultság sorrendjét, valamint az ellátás várható, illetve – amint ismertté válik – pontosan meghatározott idõpontját tartalmazza. A biztosítottak egyéb adatait az egészségügyi dokumentáció tartalmazza. A várólistán szereplõ adatokat és a biztosítottak egyéb adatait az egészségügyi és személyazonosító adatok kezelésére vonatkozó jogszabályokban meghatározott rendelkezések szerint kell kezelni. Várólista vezetésére az egészségbiztosítási felügyeleti hatóság által külön jogszabályban meghatározott módon minõsített szoftvert kell alkalmazni.”

Source: https://magyarkozlony.hu/hivatalos-lapok/dea0bab10b6c0966843e8a07c89208e8a01dc77a/dokumentumok/92b754f547b0e528d3b472de2f93b063c4818ade/letoltes